1 sterf, 1 beseer toe sweeftuig val | Netwerk24
'n Man (32) van Gansbaai is in Plettenbergbaai in hegtenis geneem nadat perlemoen van sowat R100 000 in sy besit gevind is.
Heldesaal verwelkom Hewitt, vrouelegendes
Woensdag was 'n gedenkwaardige verjaarsdag vir die voormalige Aussie-tennisster Lleyton Hewitt.
'n Toespraak is net warm lug – die werklike invloed of sukses van die land se begroting hang af of dit in die praktyk uitgevoer kan word. Noudat die stof ná die begrotingsrede van Tito Mboweni, minister van finansies, gaan lê het, kan 'n mens na die
Die beoogde wysigings aan regulasies onder die Pensioenfondswet wat aftreefondse gaan toelaat om meer in infrastruktuur te belê, is verwelkom, veral omdat daar afgesien is van voorgeskrewe bates.
Mense wat in oefenbroeke gaan werk of gaan dans, word nou beskou as die antwoord op swak klereverkope by Woolworths.
1 sterf, 1 beseer toe sweeftuig val
Deur Werner Beukes 02 Desember 2019 21:59
Die ongelukstoneel by Plettenbergbaai waar die sweeftuig geval het. Foto: Bitou Munisipaliteit-blad
'n Man is dood en nog een beseer toe 'n sweeftuig Maandagaand naby die Plettenbergbaai-lughawe in die Wes-Kaap neergestort het.
Volgens Wouter Jacobs, die plaaslike distrik se rampbestuurkoördineerder, het noodwerkers die insittendes uit die sweeftuig, wat net ná 18:00 geval het, bevry.
"Ek kan bevestig dat 'n man oorlede en nog 'n man in 'n kritieke toestand na 'n private hospitaal in Knysna geneem is," het Jacobs aan Netwerk24 gesê.
Volgens Jacobs het die man ernstige beserings opgedoen.
"Paramedici en reddingswerkers het hulle na die toneel gehaas en hard gewerk om die twee mans uit die sweeftuig te bevry," het Ross Campbell, woordvoerder van ER24, gesê. "Een van die mans is dood. Die ander man het veelvuldige beserings opgedoen en is in 'n kritieke toestand na die hospitaal geneem. Niemand anders is in die voorval beseer nie," het Campbell gesê.